Եթե խոսում ենք տեղեկատվական անվտանգության տեսանկյունից Հայաստանում մասշտաբային խնդիրների մասին, ապա ամենամեծ պրոբլեմը դա մարդն է։ Մենք ունենք բավականին անկիրթ “համակարգչային տեսանկյունից” բնակչություն։ Իսկ դա արդեն իր մեջ մեծ վտանգներ է պարունակում։ Եթե ունես անգրագետ մարդ, ինչքան ուզում ես տեխնիկական կամ ծրագրային լուծումներ տուր, մեկ է, կգա մի անտրամադիրի մեկը ու մի բան կփչացնի։ Մյուս խնդիրը՝ դա ընդհանուր մոտեցումների բացակայությունն է ազգային մակարդակով։ Ամեն մեկը իր հնարավորությունների ու պատկերացումների մակարդակով է պաշտպանվում։ Կամ ընդհանրապես չի պաշտպանվում։ Իսկ մենք ունենք լուրջ խոցելի ենթակառուցվածքներ, մեծ հանգույցներ եւ այլն։